Diari Oficial de la Generalitat Valenciana


Sumari del DOGV 9087, del 19-05-2021 (2021/5460)

Informació pública de la suspensió de la tramitació de l'atorgament de llicències de parcel·lació de terrenys, edificació i demolició, en els àmbits afectats per l'estudi de la reforma del Pla general d'ordenació urbana de 1994, així com per la revisió del planejament per a determinats usos.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5460


Data del document
:   17-05-2021

Organisme emissor
:   Ajuntament d'Almussafes

Tipus de document
:   Anunci

Descriptors 

:   * Almussafes
    * pla d'urbanisme
    * administració local

Informació pública de la suspensió de la tramitació de l'atorgament de llicències de parcel·lació de terrenys, edificació i demolició, en els àmbits afectats per l'estudi de la reforma del Pla general d'ordenació urbana de 1994, així com per la revisió del planejament per a determinats usos. [2021/5460]  
Per Acord plenari extraordinari de 13 de maig de 2021, es va adoptar el següent acord:  
  
«Primer. Que pels serveis tècnics municipals es redacte el document de modificació de les determinacions del Pla general ordenació urbana de 1994 d'Almussafes, relatives a la regulació d'usos permesos i no permesos al sòl residencial, mitjançant una modificació puntual de les normes urbanístiques del Pla general d'ordenació urbana de 1994 d'Almussafes, i que se seguisca la tramitació del Pla general estructural i del Pla d'ordenació detallada d'Almussafes; amb l'objecte de regular els usos permesos i no permesos en el sòl urbà residencial (zona residencial i zona residencial de tolerància industrial).  
  
Segon. Suspendre la tramitació de l'atorgament de llicències de parcel·lació de terrenys, edificació i demolició, en els àmbits afectats, fonamentada en la conveniència de facilitar l'estudi i reforma del Pla general d'ordenació urbana de 1994 d'Almussafes, així com en la revisió del planejament que està en tramitació, per als usos que s'indiquen.  
  
La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla. Després de l'exposició al públic del pla en tramitació, es reprendrà la suspensió fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
  
Els àmbits afectats per la suspensió són les següents:  
Zona residencial d'Almussafes (inclòs el barri antic) i zona residencial de tolerància industrial.  
Els usos no permesos en la modificació a realitzar són: benzineres, tanatoris i crematoris, casinos de joc, sales de bingo i centres/cases de joc, botigues eròtiques, discoteques i establiments d'oci nocturn.  
  
Tercer. Publicar el present acord en el Diari Oficial de la Generalitat Valenciana i en la seu electrònica d'aquest ajuntament, arreplegant expressament els àmbits i tipus de llicències afectades per la suspensió.  
  
Quart. Notificar el present acord de suspensió de la tramitació i de l'atorgament de llicències a tots els peticionaris de llicències sol·licitades amb anterioritat a la publicació d'aquesta suspensió, posant de manifest el dret que els assisteix a ser indemnitzats si foren denegades les sol·licituds de llicència presentades, i que hagueren hagut d'atorgar-se si no hi haguera hagut canvi d'ordenació, pel cost del projecte, i tornar, així mateix, els tributs i càrregues que s'hagueren reportat, si escau.  
Cinqué. Autoritzar l'alcalde per a aprovar les disposicions necessàries per a l'adequada execució d'aquest acord.»  
  
Contra l'acte administratiu transcrit, que és definitiu en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte contra el qual es recorre, en el termini d'un mes, a comptar des de l'endemà de la recepció d'aquesta notificació.  
Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant el Jutjat Contenciós Administratiu de València, en el termini de sis mesos des d'aquesta desestimació presumpta.  
b) Recurs contenciós administratiu davant el Jutjat Contenciós Administratiu de València, dins del termini de dos mesos comptats des de l'endemà de la recepció d'aquesta notificació.  
Tot això sense perjudici que puga fer ús de qualsevol altre recurs o acció que estime procedent.  
  
Almussafes, 17 de maig de 2021.- L'alcalde: Antonio González Rodríguez.